stanford-oval/wikipedia huggingface dataset:
การวางผลิตภัณฑ์ประกอบฉาก

การวางผลิตภัณฑ์ประกอบฉาก (product placement), การผสมผสานตราสินค้า (brand integration), การตลาดแบบแอบแฝง (embedded marketing), โฆษณาแฝง เป็นเทคนิคการโฆษณาที่บริษัทแฝงการประชาสัมพันธ์ผลิตภัณฑ์ต่าง ๆ โดยการโฆษณาที่ไม่ใช่แบบดั้งเดิม โดยมากจะปรากฏในภาพยนตร์ รายการโทรทัศน์ และสื่ออื่น ๆ
การวางผลิตภัณฑ์ประกอบฉากเป็นยุทธวิธีการตลาดที่โดดเด่น เพราะเป็นการพยายามโฆษณาโดยตรงจากบริบทและสิ่งแวดล้อมที่มีสินค้าปรากฏอยู่หรือใช้สินค้าอยู่ นอกจากนั้นแล้วยังอาจช่วยในการหลีกเลี่ยงกฎหมายควบคุมโฆษณาได้อีกด้วย โดยสื่อจะกล่าวถึง แสดง หรือใช้ผลิตภัณฑ์ใดผลิตภัณฑ์หนึ่งโดยไม่ได้บอกชัดแจ้งว่าเป็นการโฆษณา
การวางผลิตภัณฑ์ประกอบฉากที่พบได้บ่อยคือการที่ตัวละครสำคัญในภาพยนตร์หรือละคร ใช้ผลิตภัณฑ์รุ่นใหม่หรือสินค้าที่มีลักษณะโดดเด่น โดยปรากฏให้เห็นตราสินค้าชัดเจน หรือใช้ผลิตภัณฑ์หนึ่งเป็นระยะเวลานาน (เช่น ใช้ตลอดทั้งเรื่อง) โดยปรากฏตราสินค้าเช่นกัน ซึ่งหากวางผลิตภัณฑ์ประกอบฉากได้อย่างแนบเนียนก็เป็นผลดีต่อผู้ชม เพราะการโฆษณาที่ดูยัดเยียดจะถูกแทนที่ด้วยความบันเทิง อีกทั้งยังอาจเป็นผลดีต่อผลิตภัณฑ์หรือยี่ห้อ เช่นการที่ตัวละครเอกใช้ผลิตภัณฑ์ยี่ห้อหนึ่งอาจทำให้ผลิตภัณฑ์ยี่ห้อนั้นมีภาพที่ดูดีขึ้นมาในความรู้สึกของผู้ชม หรือเป็นการตอกย้ำตราสินค้า
อย่างไรก็ดี วิธีการวางผลิตภัณฑ์ประกอบฉากที่ไม่แนบเนียนก็มี เช่น การที่ภาพยนตร์หรือละครใส่ภาพตราสินค้าหรือภาพป้ายโฆษณาแทรกเข้ามาโดยไม่จำเป็น หรือถ่ายภาพสินค้าที่ตัวละครใช้โดยเน้นไปที่ตราสินค้าหรือเครื่องหมายการค้า ซึ่งผู้ชมมักดูออกว่าผู้ผลิตสื่อบันเทิงทำเช่นนั้นเพื่อขายโฆษณา หรือละครซิตคอมในประเทศไทยบางเรื่องนั้นบางฉากอาจมีตราสินค้าปรากฏให้เห็นพร้อม ๆ กันเป็นจำนวนมาก เช่นในฉากร้านขายของ เป็นต้น ซึ่งดูเป็นการจงใจขายโฆษณาเช่นกัน รวมไปถึงการที่ตัวละครพูดถึงสรรพคุณของผลิตภัณฑ์ หรือบทพูดมีลักษณะโฆษณา
ในเดือนเมษายน ค.ศ. 2006 นิตยสาร Broadcasting & Cable รายงานว่า 2 ใน 3 ของผู้โฆษณาได้ว่าจ้างผู้ให้ความบันเทิง วางผลิตภัณฑ์สินค้าประกอบฉาก การผสมผสานตราสินค้า เข้าไปถึง 80% ของรายการโทรทัศน์ โดยกล่าวว่า "เหตุผลคือ เป็นการเข้าถึงอารมณ์ผู้ชมได้มากกว่า ได้ดีกว่า โดยเนื้อหาที่สัมพันธ์กัน เข้าถึงกลุ่มเป้าหมายได้"
จากข้อมูลของ พีคิวมีเดีย บริษัทที่ค้นคว้าการใช้สื่อ กล่าวว่า ในปี ค.ศ. 2014 เม็ดเงินที่ใช้ในการวางผลิตภัณฑ์ประกอบฉากมีค่าราว 10.58 พันล้านเหรียญดอลลาร์
ตัวอย่างการวางผลิตภัณฑ์ประกอบฉาก

ในภาพยนตร์เรื่อง ไอ โรบอท พิฆาตแผนจักรกลเขมือบโลก พระเอกของเรื่องกล่าวถึงรองเท้ายี่ห้อคอนเวิร์สของเขาอยู่หลายครั้ง และใช้รถยนต์เอาดี้ (รถยนต์ต้นแบบที่เข้ากับฉากยุคอนาคต ซึ่งไม่ได้มีจำหน่ายจริง แต่มีตราเอาดี้ปรากฏชัดเจน)
บริษัทผู้ผลิตรถยี่ห้อคาดิลแลคได้เลือกโฆษณากับภาพยนตร์เรื่อง เดอะ เมทริกซ์ รีโหลดเดด ทำให้ในหนังเรื่องนี้มีรถคาดิลแลค (เป็นรถรุ่นที่มีจำหน่ายอยู่จริง) ปรากฏอยู่ในฉากแอ็กชันสำคัญ
ภาพยนตร์เรื่องคนหลุดโลก (Cast Away) ตัวละครเอกเป็นพนักงานบริษัทเฟดเอกซ์ โดยมีตราเฟดเอกซ์ปรากฏชัดเจนในหลายฉาก
สายการบินแอร์เอเชียเป็นผู้สนับสนุนหลักของละครโทรทัศน์เกาหลีใต้เรื่อง On The Way To The Airport ทำให้ในละครนี้ปรากฏสายการบินนี้ในหลายฉาก รวมถึงตัวละครหลักได้แก่ พระเอกเป็นนักบินของสายการบิน และนางเอกเป็นพนักงานต้อนรับบนเครื่องบินของสายการบิน
ภาพยนตร์ชุดเจมส์ บอนด์ และภาพยนตร์ชุดทรานส์ฟอร์มเมอร์ส มีการวางผลิตภัณฑ์ประกอบฉากเป็นจำนวนมากจนเป็นที่วิพากษ์วิจารณ์ถึงความเหมาะสม
การถอดผลิตภัณฑ์ออกจากฉาก

ในทางตรงกันข้าม ยังมีการถอดผลิตภัณฑ์ออกจากฉาก (product displacement) หรือการถอดตราสินค้าออกจากฉาก ซึ่งตรงกันข้ามกับการวางผลิตภัณฑ์ประกอบฉาก การถอดผลิตภัณฑ์ออกจากฉากมักเกิดจากผู้ผลิตสื่อบางรายไม่ต้องการโฆษณาให้ผลิตภัณฑ์ใดอย่างฟรี ๆ หรือเพื่อไม่ให้เกิดความขัดแย้งกับเจ้าของผลิตภัณฑ์ที่รับลงโฆษณาแฝงไว้ (เช่น ตัวละครเอกใช้รถยี่ห้อหนึ่งโดยที่เป็นโฆษณาแฝง แต่ในภาพยนตร์ก็มีการใช้รถยี่ห้ออื่นด้วย จึงอาจถอดโลโก้ยี่ห้ออื่นที่ว่านั้นออกก่อนนำรถมาเข้าฉาก) หรือผลิตภัณฑ์บางอย่างไม่สามารถแสดงตราสินค้าได้เพราะขัดต่อกฎหมาย เช่นกฎหมายที่ห้ามการโฆษณาสุราหรือบุหรี่ เป็นต้น จึงลบ หรือทำเบลอ หรือติดเทปกาวทับ หรือปิดบังตราสินค้าด้วยวิธีการใดก็ตามไม่ให้ปรากฏให้เห็นในสื่อของตน ทั้งนี้ยังรวมไปถึงการเปลี่ยนตราสินค้าเป็นตราสมมุติอื่นด้วยวัตถุประสงค์เดียวกัน
นอกจากนี้ยังอาจเป็นไปได้ที่เจ้าของเครื่องหมายการค้าหรือเจ้าของผลิตภัณฑ์อาจจะไม่พอใจที่ในระหว่างการถ่ายทำได้มีตัวร้ายในเรื่องใช้ผลิตภัณฑ์ของตน หรือมีฉากที่ตัวละครแสดงความไม่พอใจต่อผลิตภัณฑ์ หรือฉากที่จงใจทำลายผลิตภัณฑ์ เป็นต้น จึงร้องขอให้ผู้ผลิตสื่อลบตราสินค้าออกไปจากฉากนั้นก่อนออกฉาย
รายการดอกไม้ประจำจังหวัดของไทย

รายการต่อไปนี้เป็นรายการดอกไม้ประจำจังหวัดของประเทศไทย
ภาคเหนือ

| จังหวัด | ดอกไม้ประจำจังหวัด | ชื่อวิทยาศาสตร์ | ภาพ | อ้างอิง |
| --- | --- | --- | --- | --- |
| เชียงราย | พวงแสด | Pyrostegia venusta |  |  |
| เชียงใหม่ | ทองกวาว (กวาว, ก๋าว) | Butea monosperma |  |  |
| น่าน | เสี้ยวดอกขาว (เสี้ยวขาว, เสี้ยวป่าดอกขาว) | Bauhinia variegata |  |  |
| พะเยา | สารภี | Mammea siamensis |  |  |
| แพร่ | ยมหิน (ยมขาว) | Chukrasia tabularis |  |  |
| แม่ฮ่องสอน | บัวตอง (พอหมื่อนี่) | Tithonia diversifolia |  |  |
| ลำปาง | พุทธรักษาญี่ปุ่น (ธรรมรักษา) | Heliconia psittacorum |  |  |
| ลำพูน | ทองกวาว (กวาว, ก๋าว) | Butea monosperma |  |  |
| อุตรดิตถ์ | ประดู่บ้าน (ดู่บ้าน, ประดู่) | Pterocarpus indicus |  |  |
ภาคตะวันออกเฉียงเหนือ

| จังหวัด | ดอกไม้ประจำจังหวัด | ชื่อวิทยาศาสตร์ | ภาพ | อ้างอิง |
| --- | --- | --- | --- | --- |
| กาฬสินธุ์ | พะยอม | Shorea roxburghii |  |  |
| ขอนแก่น | ราชพฤกษ์ (คูน) | Cassia fistula |  |  |
| ชัยภูมิ | ปทุมมา (กระเจียวบัว) | Curcuma alismatifolia |  |  |
| นครพนม | กันเกรา (มันปลา) | Fagraea fragrans |  |  |
| นครราชสีมา | สาธร | Millettia leucantha var. buteoides |  |  |
| บึงกาฬ | สิรินธรวัลลี (สามสิบสองประดง) | Phanera sirindhorniae |  |  |
| บุรีรัมย์ | สุพรรณิการ์ | Cochlospermum regium |  |  |
| มหาสารคาม | ลั่นทมขาว (จำปาขาว) | Plumeria alba |  |  |
| มุกดาหาร | ตานเหลือง (ช้างน้าว) | Ochna integerrima |  |  |
| ยโสธร | บัวแดง | Nymphaea rubra |  |  |
| ร้อยเอ็ด | อินทนิลบก (กาเสลา, กาเสา) | Lagerstroemia macrocarpa |  |  |
| เลย | – | – | – |  |
| ศรีสะเกษ | ลำดวน (รันดฺล) | Melodorum fruticosum |  |  |
| สกลนคร | อินทนิล (อินทนิลน้ำ) | Lagerstroemia speciosa |  |  |
| สุรินทร์ | กันเกรา (มันปลา, ซะตราว) | Fagraea fragrans |  |  |
| หนองคาย | ชิงชัน | Dalbergia oliveri |  |  |
| หนองบัวลำภู | บัวหลวง | Nelumbo nucifera |  |  |
| อำนาจเจริญ | ทองกวาวเหลือง (จานเหลือง) | Butea monosperma var. lutea |  |  |
| อุดรธานี | ทองกวาว (จาน) | Butea monosperma |  |  |
| อุบลราชธานี | บัว |  |  |  |
↑  ไม่ระบุชนิดย่อย
ภาคกลาง

| จังหวัด/ เขตการปกครอง | ดอกไม้ประจำจังหวัด/ เขตการปกครอง | ชื่อวิทยาศาสตร์ | ภาพ | อ้างอิง |
| --- | --- | --- | --- | --- |
| กรุงเทพมหานคร | – | – | – |  |
| กำแพงเพชร | พิกุล | Mimusops elengi |  |  |
| ชัยนาท | ชัยพฤกษ์ | Cassia javanica |  |  |
| นครนายก | สุพรรณิการ์ | Cochlospermum regium |  |  |
| นครปฐม | – | – | – |  |
| นครสวรรค์ | เสลา (อินทรชิต) | Lagerstroemia loudonii |  |  |
| นนทบุรี | นนทรี (นนทรีบ้าน) | Peltophorum pterocarpum |  |  |
| ปทุมธานี | บัวหลวง | Nelumbo nucifera |  |  |
| พระนครศรีอยุธยา | โสน | Sesbania javanica |  |  |
| พิจิตร | บัวหลวง | Nelumbo nucifera |  |  |
| พิษณุโลก | นนทรี (นนทรีบ้าน) | Peltophorum pterocarpum |  |  |
| เพชรบูรณ์ | มะขาม | Tamarindus indica |  |  |
| ลพบุรี | พิกุล | Mimusops elengi |  |  |
| สมุทรปราการ | ดาวเรือง | Tagetes erecta |  |  |
| สมุทรสงคราม | จิกเล (จิกทะเล) | Barringtonia asiatica |  |  |
| สมุทรสาคร | – | – | – |  |
| สระบุรี | สุพรรณิการ์ | Cochlospermum regium |  |  |
| สิงห์บุรี | – | – | – |  |
| สุโขทัย | บัวหลวง | Nelumbo nucifera |  |  |
| สุพรรณบุรี | สุพรรณิการ์ | Cochlospermum regium |  |  |
| อ่างทอง | – | – | – |  |
| อุทัยธานี | สุพรรณิการ์ | Cochlospermum regium |  |  |
ภาคตะวันออก

| จังหวัด | ดอกไม้ประจำจังหวัด | ชื่อวิทยาศาสตร์ | ภาพ | อ้างอิง |
| --- | --- | --- | --- | --- |
| จันทบุรี | เหลืองจันทบูร | Dendrobium friedericksianum |  |  |
| ฉะเชิงเทรา | นนทรี (นนทรีบ้าน) | Peltophorum pterocarpum |  |  |
| ชลบุรี | ประดู่ (ประดู่ป่า) | Pterocarpus macrocarpus |  |  |
| ตราด | กฤษณาชนิด Aquilaria subintegra | Aquilaria subintegra |  |  |
| ปราจีนบุรี | ปีบ | Millingtonia hortensis |  |  |
| ระยอง | ประดู่ (ประดู่ป่า) | Pterocarpus macrocarpus |  |  |
| สระแก้ว | แก้ว | Murraya paniculata |  |  |
ภาคตะวันตก

| จังหวัด | ดอกไม้ประจำจังหวัด | ชื่อวิทยาศาสตร์ | ภาพ | อ้างอิง |
| --- | --- | --- | --- | --- |
| กาญจนบุรี | กาญจนิการ์ | Santisukia pagetii |  |  |
| ตาก | เสี้ยวดอกขาว (เสี้ยวขาว, เสี้ยวป่าดอกขาว) | Bauhinia variegata |  |  |
| ประจวบคีรีขันธ์ | เกด | Manilkara hexandra |  |  |
| เพชรบุรี | – | – | – |  |
| ราชบุรี | กัลปพฤกษ์ | Cassia bakeriana |  |  |
ภาคใต้

| จังหวัด | ดอกไม้ประจำจังหวัด | ชื่อวิทยาศาสตร์ | ภาพ | อ้างอิง |
| --- | --- | --- | --- | --- |
| กระบี่ | ทุ้งฟ้า | Alstonia macrophylla |  |  |
| ชุมพร | พุทธรักษา | Canna indica |  |  |
| ตรัง | ศรีตรังชนิด Jacaranda obtusifolia | Jacaranda obtusifolia |  |  |
| นครศรีธรรมราช | ราชพฤกษ์ | Cassia fistula |  |  |
| นราธิวาส | บานบุรี (บานบุรีเหลือง) | Allamanda cathartica |  |  |
| ปัตตานี | ชบา | Hibiscus rosa-sinensis |  |  |
| พังงา | จำปูน | Anaxagorea javanica |  |  |
| พัทลุง | พะยอม | Shorea roxburghii |  |  |
| ภูเก็ต | เฟื่องฟ้า | Bougainvillea spectabilis |  |  |
| ยะลา | พิกุล | Mimusops elengi |  |  |
| ระนอง | เอื้องเงินหลวง (โกมาซุม) | Dendrobium formosum |  |  |
| สงขลา | สะเดาเทียม (เทียม, สะเดาช้าง) | Azadirachta excelsa |  |  |
| สตูล | กาหลง | Bauhinia acuminata |  |  |
| สุราษฎร์ธานี | บัวผุด | Rafflesia kerrii |  |  |
ดูเพิ่ม

ตราประจำจังหวัดของไทย
ตราผ้าผูกคอลูกเสือประจำจังหวัด
รายการธงประจำจังหวัดของไทย
รายการคำขวัญประจำจังหวัดของไทย
รายชื่อพันธุ์ไม้มงคลพระราชทานประจำจังหวัด
รายการสัตว์น้ำประจำจังหวัดของไทย
จอห์นบราวน์แอนด์คอมปานี

| --- | --- |

ประเภท: มหาชน
อุตสาหกรรม: การต่อเรือ
ก่อตั้ง: 1851
เลิกกิจการ: 1986
สาเหตุ: รวมเข้ากับสมาคมต่อเรืออัปเปอร์ไคลด์ (UCS) เมื่อปี 1968
ถัดไป: อู่ต่อเรือที่ UCS ขายให้กับบจ.มาราธอนแมนูแฟกเจอริง ในปี 1972 บจ.จอห์นบราวน์เอ็นจิเนียริง ถูกซื้อโดยทราฟัลการ์เฮาส์ในปี 1986
สำนักงานใหญ่: ไคลด์แบงก์ สกอตแลนด์
บุคลากรหลัก: จอร์จ ทอมสัน (ผู้ก่อตั้ง) เจมส์ ทอมสัน (ผู้ก่อตั้ง) ชาลส์ แมกลาเรน บารอนอาเบอร์คอนเวย์ที่ 1 (ประธาน) เฮนรี แมกลาเรน บารอนอาเบอร์คอนเวย์ที่ 2 (ประธาน) ชาลส์ แมกลาเรน บารอนอาเบอร์คอนเวย์คนที่ 3 (ประธาน)
ผลิตภัณฑ์: เรือรบ เรือเดินทะเล เรือดำน้ำ เครื่องยนต์เรือ
บริษัทแม่: บริษัท จอห์นบราวน์แอนด์คอมปานี (1899–1968)
บริษัทในเครือ: โรงงานยุทโธปกรณ์โคเวนทรี
จอห์นบราวน์แอนด์คอมปานี (อังกฤษ: John Brown and Company) แห่งไคลด์แบงก์ เป็นบริษัทวิศวกรรมทางทะเลและการต่อเรือสัญชาติสกอตแลนด์ เคยสร้างเรือที่มีชื่อเสียงระดับโลกมากมาย รวมถึง อาร์เอ็มเอส ลูซิเทเนีย, อาร์เอ็มเอส อาควิเทเนีย, เรือหลวงฮูด, เรือหลวงรีพัลส์, อาร์เอ็มเอส ควีนแมรี, อาร์เอ็มเอส ควีนเอลิซาเบธ, และอาร์เอ็มเอส ควีนเอลิซาเบธ 2
ในช่วงรุ่งเรืองสูงสุดระหว่าง ค.ศ. 1900 ถึง 1950 บริษัทนี้ถือเป็นหนึ่งในบริษัทต่อเรือที่ได้รับการยกย่องมากที่สุดและมีชื่อเสียงในระดับนานาชาติมากที่สุดในโลก อย่างไรก็ตาม หลังจากนั้นจอห์นบราวน์และผู้สร้างเรือรายอื่น ๆ ในสหราชอาณาจักรพบว่าการแข่งขันกับอู่ต่อเรือใหม่ในยุโรปตะวันออกและตะวันออกไกลเป็นเรื่องยากขึ้นเรื่อย ๆ ใน ค.ศ. 1968 จอห์นบราวน์ได้รวมกิจการกับอู่ต่อเรืออื่น ๆ ในไคลด์ไซด์เพื่อก่อตั้งสมาคมต่อเรืออัปเปอร์ไคลด์ (Upper Clyde Shipbuilders) แต่สมาคมดังกล่าวก็ยุบลงใน ค.ศ. 1971
จากนั้นบริษัทได้ถอนตัวจากการต่อเรือ แต่แผนกวิศวกรรมยังคงประสบความสำเร็จในการผลิตกังหันก๊าซอุตสาหกรรม ใน ค.ศ. 1986 ได้กลายเป็นบริษัทในเครือที่ทราฟัลการ์เฮาส์ (Trafalgar House) ถือหุ้นทั้งหมด จากนั้นใน ค.ศ. 1996 ก็ถูกคแวร์เนอร์ (Kvaerner) เข้ามาเทกโอเวอร์ ภายหลังได้ปิดโรงงานวิศวกรรมไคลด์แบงก์ใน ค.ศ. 2000
บริษัท มาราธอน แมนูแฟกเจอริง จำกัด (Marathon Manufacturing) ซื้ออู่ต่อเรือไคลด์แบงก์จาก UCS และใช้สร้างแพลตฟอร์มแท่นขุดเจาะน้ำมันสำหรับอุตสาหกรรมน้ำมันในทะเลเหนือ สหพันธ์บริษัทอุตสาหกรรม (Union Industrielle d'Entreprise) (UIE) (ส่วนหนึ่งของเครือบูยก์ของฝรั่งเศส) ซื้ออู่ต่อเรือแห่งนี้ใน ค.ศ. 1980 และปิดกิจการใน ค.ศ. 2001
พระที่นั่งวโรภาษพิมาน

| พระที่นั่งวโรภาษพิมาน |
| --- | --- |
พระที่นั่งวโรภาษพิมาน
ข้อมูลทั่วไป
สถานะ: เปิดใช้งาน
ประเภท: พระที่นั่ง
ที่ตั้ง: พระราชวังบางปะอิน
เมือง: ตำบลบ้านเลน อำเภอพระนครศรีอยุธยา จังหวัดพระนครศรีอยุธยา
ประเทศ: ประเทศไทย
เริ่มสร้าง: พ.ศ. 2419
พระที่นั่งวโรภาษพิมาน เป็นพระที่นั่งทรงตึกชั้นเดียว พระบาทสมเด็จพระจุลจอมเกล้าเจ้าอยู่หัว ทรงพระกรุณาโปรดเกล้าฯ ให้สร้างแล้วเสร็จเมื่อปี พ.ศ. 2419 ตรงบริเวณที่ประทับเดิมของพระบาทสมเด็จพระจอมเกล้าเจ้าอยู่หัว เมื่อแรกสร้างเป็นอาคารตึก 2 ชั้น ต่อมาได้ดัดแปลงรื้อลงเป็นชั้นเดียว ใช้เป็นที่ประทับและมีท้องพระโรงเสด็จออกว่าราชการ ภายในห้องโถงรับรองและห้องทรงพระสำราญ ประดับภาพเขียนสีน้ำมัน ภาพพระราชพงศาวดารประกอบโคลงบรรยายภาพอันงดงามทรงคุณค่า เป็นภาพและเหตุการณ์สำคัญในประวัติศาสตร์ไทย และฉากต่าง ๆ จากวรรณคดีไทยหลายเรื่อง ซึ่งพระบาทสมเด็จพระจุลจอมเกล้าเจ้าอยู่หัว ทรงพระกรุณาโปรดเกล้าฯ ให้วาดภาพเหล่านี้ขึ้นเมื่อปีพ.ศ. 2430 ปัจจุบันพระที่นั่งองค์นี้ยังใช้เป็นที่ประทับเมื่อมีการเสด็จแปรพระราชฐานยังพระราชวังบางปะอิน
ในอดีตภายในพระที่นั่งองค์นี้เคยมีพระราชอาสน์องค์หนึ่งอยู่เดิม แต่ในปัจจุบันได้ถูกนำไปเก็บรักษาไว้ ณ พิพิธภัณฑสถานแห่งชาติ พระนคร ถนนหน้าพระธาตุ แขวงพระบรมมหาราชวัง เขตพระนคร กรุงเทพมหานคร
แหล่งข้อมูลอื่น

แผนที่และภาพถ่ายทางอากาศของ พระที่นั่งวโรภาษพิมาน
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
14°13′59″N 100°34′42″E﻿ / ﻿14.233005°N 100.578219°E﻿ / 14.233005; 100.578219
| ด ค กสถานที่ภายในพระราชวังบางปะอิน |
| --- | --- |
วัดประจำพระราชวัง:  วัดนิเวศธรรมประวัติราชวรวิหาร 
พระราชฐานชั้นนอก:  หอเหมมณเฑียรเทวราช  พระที่นั่งไอศวรรย์ทิพยอาสน์  พระที่นั่งวโรภาษพิมาน  สภาคารราชประยูร 
พระราชฐานชั้นใน:  พระที่นั่งอุทยานภูมิเสถียร  หอวิฑูรทัศนา  เก๋งบุปผาประพาส  พระที่นั่งเวหาศน์จำรูญ  พระตำหนักฝ่ายใน  อนุสาวรีย์สมเด็จพระนางเจ้าสุนันทากุมารีรัตน์ และ อนุสาวรีย์ราชานุสรณ์
สมาคมศรีคุรุสิงห์สภา

| ศรีคุรุสิงห์สภา (ประเทศไทย) |
| --- | --- |
 คุรุทวาราของสมาคมศรีคุรุสิงห์สภา ที่กรุงเทพมหานคร (ซ้าย) และจังหวัดเชียงใหม่ (ขวา)
ศาสนา
ศาสนา: ซิกข์
ที่ตั้ง
ที่ตั้ง: ศูนย์กลางดำเนินงาน 517 ถนนจักรเพชร แขวงวังบูรพา เขตพระนคร กรุงเทพมหานคร
สถาปัตยกรรม
รูปแบบ: สถาปัตยกรรมซิกข์
เริ่มก่อตั้ง: พ.ศ. 2475
เว็บไซต์
หน้าทางการของ ศรีคุรุสิงห์สภา บน เฟสบุค
สมาคมศรีคุรุสิงห์สภา เป็นสมาคมชาวซิกข์ที่กำกับดูแลการดำเนินงานของ ศรีคุรุสิงห์สภา อันเป็นหน่วยงานที่ดูแลการดำเนินกิจกรรมของชาวซิกข์นอกประเทศอินเดียและเป็นที่ตั้งของคุรุทวาราสำหรับประกอบพิธีกรรมทางศาสนาซิกข์ ซึ่งมีสาขาทั่วโลก เช่น ศรีคุรุสิงห์สภา แคนาดา และ สหราชอาณาจักร สำหรับศรีคุรุสิงห์สภาในประเทศไทย ก่อตั้งขึ้นเมื่อปี พ.ศ. 2475 ปัจจุบันมีคุรุทวาราของศรีคุรุสิงห์สภาในประเทศอยู่ประมาณ 20 แห่งในพื้นที่จังหวัดต่าง ๆ เช่น กรุงเทพมหานคร, จังหวัดเชียงใหม่, จังหวัดปัตตานี
สำหรับศูนย์กลางดำเนินงานของสมาคมศรีคุรุสิงห์สภาในประเทศไทย ตั้งอยู่ที่สมาคมศรีคุรุสิงห์สภา กรุงเทพมหานคร บนถนนจักรเพชร เขตพระนคร เดิมทีตัวอาคารมีความสูงสามชั้นประกอบด้วยที่ทำการของสมาคมและคุรุทวารา ซึ่งถือเป็นศาสนสถานถาวรของซิกข์แห่งแรกในประเทศไทย
หลังก่อสร้างเสร็จ ประเทศไทยได้อยู่ในระหว่างช่วงสงครามมหาเอเซียบูรพา ซึ่งศรีคุรุสิงห์สภานั้นตั้งอยู่ใกล้กับโรงไฟฟ้าวัดเลียบอันเป็นเป้าหมายในการทิ้งระเบิดทางอากาศของฝ่ายสัมพันธมิตรถูกลูกระเบิดขนาด
1,000 ปอนด์ตกลงมาทะลุกลางอาคารจำนวน 2 ลูก แต่ตัวระเบิดไม่ทำงานจึงไม่เกิดการระเบิดขึ้น ชาวซิกข์เชื่อกันว่าเป็นด้วยบารมีของคุรุครันถสาหิพ ที่ประดิษฐานในอาคารและท่ามกลางการสวดภาวนาของชาวซิกข์ที่เข้ามาหลบระเบิด หลังสงครามสงบ อาคารคุรุทวาราได้มีรอยร้าวจากแรงสั่นสะเทือนของการทิ้งระเบิดในบริเวณเพิ่ม ความเสียหายรุนแรงเกินกว่าจะซ่อมแซมได้ประกอบกับสถานที่คับแคบขึ้นเพราะศาสนิกชนที่เพิ่มจำนวนขึ้น ในปี พ.ศ. 2522 สมาคมฯ จึงได้สร้างอาคารของคุรุทวาราขึ้นใหม่ในเวลา 2 ปี มีความสูง 5 ชั้น ประกอบด้วยอาคารสองส่วน คือส่วนอาคารที่ทำการและส่วนอาคารของคุรุทวารา ซึ่งเป็นอาคารที่มียอดโดมสีทองคำสถาปัตยกรรมซิกข์ตั้งอยู่ นอกจากนี้ภายในยังประกอบด้วย โรงครัวพระศาสดาที่ประกอบอาหารแจกจ่าย, คลินิกรักษาผู้ยากไร้, ร้านค้าศาสนวัตถุและอุปกรณ์ประกอบพิธีกรรม รวมถึงผ้าโพกหัว และเป็นที่ตั้งสำนักงานของสมาคมฯ
ระบบสี RGB

การผสมสี
RGB ย่อมาจาก red, green และ blue คือ กระบวนการผสมสีจากแม่สี 3 สี คือสีแดง สีเขียว และสีน้ำเงิน การใช้สัดส่วนของสี 3 สีนี้ต่างกัน จะทำให้เกิดสีต่าง ๆ ได้อีกมากมาย
ระบบสี RGB เป็นระบบสีที่เกิดจากการรวมกันของแสงสีแดง เขียว และน้ำเงินโดยมีการรวมกันแบบ Additive ซึ่งโดยปกติจะนำไปใช้ในจอภาพแบบ CRT (Cathode ray tube) ในการใช้งานระบบสี RGB ยังมีการสร้างมาตรฐานที่แตกต่างกันออกไปที่นิยมใช้งานได้แต่ RGBCIE และ RGBNTSC
ผู้พันแซนเดอส์

สำหรับตัวละครใน คุณครูจอมเวท เนกิมะ! ดู ผู้พันแซนเดอส์
| ผู้พันแซนเดอส์ |
| --- | --- |
แซนเดอส์เซ็นลายเซ็นในเครื่องแต่งกายอันเป็นเอกลักษณ์ของเขา ในปี 1974
เกิด: 9 กันยายน ค.ศ. 1890(1890-09-09) เฮนรีวิล รัฐอินดีแอนา สหรัฐ
เสียชีวิต: ธันวาคม 16, 1980(1980-12-16) (90 ปี) หลุยส์วิล รัฐเคนทักกี สหรัฐ
สัญชาติ: อเมริกา
คู่สมรส: โจเซฟีน คิง   คลอเดีย พริส
บุตร: มาร์กาเร็ท แซนเดอส์  แบรนดอน แซนเดอส์   แกรนท์ แซนเดอส์ มิล์ดเรด แซนเดอส์
บิดามารดา: วิลเบอร์ เดวิด แซนเดอส์   มาร์กาเร็ท แอน แซนเดอส์
ลายมือชื่อ

พันเอก ฮาร์แลนด์ เดวิด แซนเดอส์ (อังกฤษ: Harland David Sanders) หรือที่รู้จักกันดีในชื่อ ผู้พันแซนเดอส์ (อังกฤษ: Colonel Sanders; 9 กันยายน ค.ศ.  1890– 16 ธันวาคม ค.ศ. 1980) เป็นผู้ก่อตั้งร้านไก่ทอดเคนทักกี (เคเอฟซี) อันเลื่องชื่อ และเจ้าของสูตรไก่ทอดดังกล่าว เขายังเป็นพ่อครัวมือเอกแห่งยุค เดิมเขาประกอบอาชีพหลายอย่าง และล้มเหลวเสมอ แต่บั้นปลายชีวิต เขาเป็นมหาเศรษฐีเพราะไก่ทอดนั้น คำว่า "พันเอก" มาจากการเฉลิมเกียรติยศสูงสุดของรัฐเคนทักกี คือ "Kentucky Colonel"
วัยเด็ก

แซนเดอส์เกิดเมื่อวันที่ 9 กันยายน ค.ศ. 1890 ที่เฮนรีวิล รัฐอินดีแอนา สหรัฐอเมริกา โดยเขาเป็นลูกชายคนโตจากลูกทั้ง 3 คนของ วิลเบอร์ เดวิด แซนเดอส์ กับ มาร์กาเร็ท แอน แซนเดอส์ พ่อของแซนเดอส์ได้เสียชีวิตลงตั้งแต่เขาอายุเพียง 5 ปี แซนเดอส์ได้อาศัยอยู่กับแม่มาโดยตลอดและได้เรียนรู้วิธีทำอาหารจากแม่ที่ต้องทำอาหารเลี้ยงน้อง ๆ ของเขา แซนเดอส์มีฝีมือด้านการทำอาหารมาก เขาสามารถชนะเลิศการประกวดทำอาหารประจำหมู่บ้านเมื่อมีอายุเพียง 7 ปีเท่านั้น แต่ด้านการเรียนของเขาอาจไม่ราบรื่นนักเมื่อเขาต้องออกจากโรงเรียนกลางคันโดยเรียนไม่จบ
การทำงาน

แซนเดอส์ต้องทำงานหาเงินช่วยครอบครัวตั้งแต่อายุเพียง 10 ปี ตั้งแต่ทำงานในฟาร์มใกล้บ้าน เป็นคนขายประกัน พนักงานดับเพลิง แถมยังเข้าเป็นทหารตั้งแต่อายุ 16 ปี (โดยโกหกเรื่องอายุเพื่อเข้าสมัครทหาร) แต่ก็ไม่ได้ประสบความสำเร็จเท่าไรนักเลย แต่จนกระทั่งอายุย่างก้าวเข้าสู่วัย 40 เขาก็เริ่มทำงานในด้านที่เขาถนัด นั่นก็คือการทำอาหาร โดยเขาได้เป็นพ่อครัวทำอาหารอยู่ในรัฐเคนทักกี ซึ่งที่นั่นเขาก็ประสบความสำเร็จเมื่อผู้คนชื่นชอบอาหารฝีมือของเขา จนเขาสามารถออกมาเปิดร้านอาหารเป็นของตนเองได้ และในอีก 9 ปีต่อมา เขาก็คิดค้นไก่ทอดสูตรลับขึ้นมาได้สำเร็จ โดยมีเครื่องปรุงเป็นเครื่องเทศต่างๆถึง 11 ชนิด ซึ่งได้รับความนิยมอย่างกว้างขวางจนแซนเดอส์ได้รับการแต่งตั้งจากผู้ว่าการรัฐเคนทักกีให้เป็นถึง พันเอก ฮาร์แลนด์ เดวิด แซนเดอส์ ในปี ค.ศ. 1935
ในปี ค.ศ. 1939 นักวิจารณ์อาหารดันแคนไฮนส์ ได้เยี่ยมร้านอาหารของแซนเดอร์ส แล้วประทับใจมาก โดยได้เขียนให้เกียรติร้านนี้ว่าเป็น “ร้านที่น่ามาท่องเที่ยวชิมอาหาร” โดยข้อเขียนนี้ได้เผยแพร่ไปทั่วประเทศสหรัฐ ในขณะที่ความสำเร็จของเขาขยายวงไปเรื่อยๆ แซนเดอร์สได้มีบทบาทด้านสังคมมากขึ้น เขาได้เข้าร่วมสมาคมโรตารี่, สภาหอการค้า, และสมาคม Freemasons เขาได้หย่าขาดจาก โจเซฟิน ภรรยาคนแรกในปี ค.ศ. 1947 สองปีต่อมา เขาได้แต่งงานกับเลขานุการ ชื่อ คลอเดีย และเขาได้รับตำแหน่ง ผู้พันแห่งเคนตั๊กกี้อีกครั้ง จากเพื่อนของเขา คือ ผู้ว่าการรัฐ ลอเรนซ์ เวเธอร์บี้
ในปี ค.ศ. 1950 แซนเดอร์สได้พัฒนาบุคลิกของเขาให้เป็นสัญลักษณ์ของกิจการ โดยเขาไว้เคราแพะ แล้วย้อมหนวดและเคราเป็นสีขาว และผูกไทร์แบบเป็นเส้น (String tie) เขาไม่เคยปรากฏตัวต่อสาธารณะในรูปแบบการแต่งกายอื่นๆในช่วง 20 ปีหลังของชีวิตเขา โดยในช่วงฤดูหนาว เขาใส่ชุดผ้าขนสัตว์หนา และในฤดูร้อน เขาใส่เสื้อผ้าทำจากฝ้าย แต่ทั้งหมดเป็นแบบเดียวและมีสีขาว เขาย้อมหนวดและเคราเป็นสีขาว เข้ากับสีผมและเสื้อผ้า และนั่นเป็นเอกลักษณ์ที่ทุกคนจำได้ ในวัย 65 ปี ไก่ทอดเคนตั๊กกี้ได้ก่อตัวขึ้นในรูปบริษัท เป็นครั้งแรก โดยผู้ก่อตั้งคือผู้พันแซนเดอร์ส  ร้านอาหารหลักของเขาก็ประสบปัญหาล้มเหลวอีกครั้ง เนื่องจากเกิดถนนสายระหว่างรัฐที่ 75 ทำให้คนไม่เดินทางผ่านถนนท้องถิ่นเดิม มาที่ร้านของเขา เมื่อเกิดวิกฤติ มีคนมากินอาหารน้อยลง เขาได้ใช้เงิน $105 จากเงินสวัสดิการเกษียณอายุ (Social Security check) ใบแรก เพื่อใช้เป็นค่าใช้จ่ายการเดินทางไปเยี่ยมผู้ซื้อแฟรนไชส์ของเขา และนี่อาจเป็นข้อดีที่ทำให้เขาหันมาทำกิจการแฟรนไชส์เครือข่ายร้านอาหารอย่างจริงจัง แม้วัยของเขาจะเข้าสู่วัยสูงอายุแล้ว ในปี ค.ศ. 1964 ผู้พันแซนเดอร์สได้ขายกิจการ ไก่ทอดเคนตั๊กกี้ให้แก่ กลุ่มนักลงทุนมืออาชีพที่มี Jack Massey และ John Y. Brown Jr. เป็นแกนนำ และเพื่อรักษาไก่ทอดเคนตั๊กกี้ ให้คงคุณภาพและรสชาติแบบดั้งเดิม จึงมีการเปิดศูนย์ฝึกอบรมแห่งชาติของ KFC ขึ้นในปี ค.ศ. 1978 โดยมีผู้พันแซนเดอร์สเป็นผู้ให้คำแนะนำต่างๆกับผู้ซื้อแฟรนไชส์เพื่อให้รักษารสชาติไก่ทอดเอาไว้ จากพีท ฮาร์แมน ผู้ที่ได้แฟรนไชส์เป็นรายแรก
การเสียชีวิต

ในเดือนมิถุนายน ค.ศ. 1980 แพทย์ได้ตรวจพบว่าแซนเดอส์ได้ป่วยเป็นโรคมะเร็งเม็ดเลือดขาว และโรคปอดบวม ทำให้แซนเดอส์เสียชีวิตลงในวัย 90 ปีเมื่อวันที่ 16 ธันวาคม ค.ศ. 1980 ที่หลุยส์วิล รัฐเคนทักกี สหรัฐอเมริกา ศพแซนเดอส์ได้รับการตั้งไว้ ณ ที่ทำการเมืองหลวง รัฐเคนทักกี แล้วนำศพไปฝังไว้ที่สุสานเคฟฮิลล์ ในเมืองหลุยส์วิล ซึ่งหลังจากเขาเสียชีวิต ร้านอาหารของเขาก็ยังคงได้รับความนิยมจากลูกค้า โดยในปัจจุบัน ร้านเคเอฟซีมีสาขาต่าง ๆ เกือบ 300,000 ร้านทั่วโลก
แหล่งข้อมูลอื่น

Kentucky Fried Chicken
ประวัติผู้พันแซนเดอส์ในเว็บผู้หญิงนะคะดอตคอม เก็บถาวร 2011-11-19 ที่ เวย์แบ็กแมชชีน
ตำนาน Kentucky Fried Chicken หรือทีเราเรียกกันว่า KFC เก็บถาวร 2016-06-10 ที่ เวย์แบ็กแมชชีน
การขาดวิตามินบี12

| การขาดวิตามินบี12 |
| --- | --- |

วิตามินบี12 
สาขาวิชา: ประสาทวิทยา
การขาดวิตามินบี12
หรือ ภาวะขาดวิตามินบี12
(อังกฤษ: Vitamin B12 deficiency, hypocobalaminemia)
หมายถึงการมีระดับวิตามินบี12 ในเลือดต่ำ
ซึ่งอาจมีอาการหลายอย่างรวมทั้งปัญหาทางความคิด ความเปลี่ยนแปลงทางพฤติกรรมและอารมณ์ เช่น ความซึมเศร้า ความหงุดหงิด โรคจิต (psychosis)
ความรู้สึกสัมผัสเพี้ยน (paresthesia) รีเฟล็กซ์เปลี่ยน กล้ามเนื้อทำงานไม่ดี ลิ้นอักเสบ (glossitis) ได้รสชาติลดลง (hypogeusia) เม็ดเลือดแดงน้อย (เลือดจาง) การทำงานของหัวใจผิดปกติ (cardiomyopathy) และความเป็นหมัน
ในเด็กเล็ก ๆ อาการอาจรวมการไม่โต พัฒนาการที่ล่าช้า และความผิดปกติทางการเคลื่อนไหว (movement disorder)
ถ้าไม่รักษา ความเปลี่ยนแปลงอาจจะกลายเป็นปัญหาถาวร
เหตุสามัญรวมทั้งการดูดซึมวิตามินได้ไม่ดีจากกระเพาะหรือลำไส้ การทานอาหารที่มีวิตามินไม่พอ และความต้องการที่เพิ่มขึ้น
การดูดซึมได้ไม่ดีอาจมีเหตุจากโรคโลหิตจางเหตุขาดวิตามินบี12 (pernicious anemia) การผ่าตัดเอากระเพาะออก ตับอ่อนอักเสบเรื้อรัง พยาธิในลำไส้ ยาบางชนิด และความผิดปกติทางกรรมพันธุ์
ส่วนการทานอาหารที่มีวิตามินไม่พออาจเกิดกับผู้ที่ทานอาหารเจแบบวีแกน หรือได้สารอาหารไม่เพียงพอ
ความต้องการที่เพิ่มขึ้นอาจเกิดในคนไข้เอชไอวี/เอดส์ และในบุคคลที่สลายเม็ดเลือดแดงอย่างรวดเร็ว
การวินิจฉัยปกติจะอาศัยระดับวิตามินบี12 ในเลือดที่ต่ำกว่า 120-180 picomol/L (หรือ 170-250 pg/mL) ในผู้ใหญ่
การมีระดับกรด methylmalonic ที่สูงขึ้น คือ เกิน 0.4 micromol/L อาจจะเป็นตัวบ่งความขาดวิตามินได้ด้วย
การมีภาวะโลหิตจางแบบ megaloblastic anemia (ที่เม็ดเลือดใหญ่เกินปกติเพราะแบ่งตัวไม่ได้) เกิดขึ้นบ่อยครั้งแต่ไม่จำเป็น
สถาบันสุขภาพแห่งชาติสหรัฐแนะนำให้หญิงทานเจที่มีครรภ์ทานวิตามินเสริมเพื่อป้องกันการขาด
เมื่อระบุปัญหาได้แล้ว สามารถรักษาได้ง่าย ๆ โดยให้วิตามินเสริมไม่ทางปากก็ทางการฉีด
ไม่ต้องกังวลว่าจะมีวิตามินบี12 เกินในบุคคลที่มีสุขภาพดี
คนไข้บางรายอาจจะดีขึ้นเองถ้ารักษาโรคที่เป็นเหตุ
ในบางกรณีอาจจะต้องทานวิตามินชั่วชีวิตเพราะโรคที่เป็นเหตุไม่สามารถรักษาได้
การขาดวิตามินบี12 เป็นเรื่องสามัญ
ประมาณว่า 6% ของคนที่อายุต่ำกว่า 60 และ 20% ของคนที่อายุมากกว่า 60 จะมีปัญหานี้
โดยอัตราอาจสูงถึง 80% ในบางเขตของทวีปแอฟริกาและเอเชีย